da en da nl ca da da da es da da da da da da da da da da da da da en da da da da da da da de da da da da da da da da da da da da da nl da en da da es nl da
Danske Spil: Danskerne tror på svær kamp - men sejr - i Kroatien
De fleste af de danskere, der har spillet på aftenens landskamp mod Kroatien, har lagt indsatsen på en dansk sejr. Men Danske Spils eksperter forventer langt fra et dansk målorgie.
Kasper Hjulmands drenge ligger lunt i svinget til at hente en smal dansk sejr, når de torsdag aften møder Kroatien på udebane. Det er i hvert forventningen hos de danskere, der har spillet på resultatet af kampen hos Danske Spil.
”61 procent af dem, der har spillet på kampen mod Kroatien, har sat pengene på to-tallet ud for dansk sejr,” fortæller oddssætter hos Danske Spil, Mathias Reimer Larsen.
”Pengene er sat på dansk sejr, og det er den tendens, vi kigger ind i frem mod kick off. Det følger egentlig meget fint de tal, vi så for tre måneder siden, da de to hold mødtes i Parken. Dog er tiltroen til Danmark mindsket en smule i forhold til dengang, men det er kun naturligt: Kunderne kan godt se, at det bliver en sværere opgave i Kroatien, og så gør det nok også noget, at Kroatien vandt det modsatte opgør i Parken,” siger han.
Patriotiske spil falder senere
Trods den svære opgave er der stadig markant optimisme at spore i tallene. Dels fordi kunderne i højere grad end tidligere følger med i landsholdsfodbold, og dels fordi de mere patriotiske spil, der kan mudre billedet en smule, som regel falder tættere på kampstart.
”Traditionelt set kommer størstedelen af de mest patriotiske spil først på selve kampdagen og gerne helt hen til en time før kampens start,” siger Mathias Reimer Larsen.
Han mener derfor mere, at det er et udtryk for danskernes reelle vurdering af de to landsholds styrkeforhold, når flertallet sætter pengene på dansk sejr.
Der er op til kampen spørgsmålstegn ud for flere af de danske landsholdsspillere. Jannik Vestergaard og Andreas Cornelius er ude. Joakim Mæhle har fået begrænset spilletid på klubholdet og Simon Kjær er først lige kommet tilbage fra en langvarig skade. Alt det ved danskerne udmærket godt, og måske er det derfor, at man trods optimismen kommer til at stå ret alene med sin kupon, hvis man spiller på en dansk storsejr. Ifølge Mathias Reimer Larsen bliver der ikke spillet mange kuponer på dansk sejr med flere overskydende mål.
”Nej, der er faktisk ikke kunder, der virker til at tro på en dansk storsejr. Det virker mere til, at danskerne forventer en meget tæt kamp,” siger han.
Kampen mellem Kroatien og Danmark kan følges på TV2, og fløjtes i gang klokken 20.45.
Information om Danske Spil A/S
Pressetelefonen: 30 85 17 85https://danskespil.dk/
Følg pressemeddelelser fra Danske Spil A/S
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danske Spil A/S
Målløs fynbo efter KÆMPE-gevinst på 107 millioner: ”Jeg kan ikke nå at bruge alle de penge!”4.10.2022 08:30:00 CEST | Pressemeddelelse
Det er først for alvor ved at gå op for en midaldrende mand fra Odense, at hans liv for nyligt tog en meget voldsom drejning: Han vandt 107.000.000 kroner i Eurojackpot og har nu kun en eneste økonomisk bekymring tilbage: ”Hvad skal man dog stille op med alle de penge? – Der er jo millioner af muligheder.”
Så er der til varmeregningen: Tre danskere får i alt 9.000.000 kroner at varme sig ved i den kolde tid3.10.2022 10:00:23 CEST | Pressemeddelelse
Tre danskere kan gå de kolde måneder i møde som nyslåede millionærer, efter at de lørdag aften vandt stort i Lotto – en enkelt af dem vandt endda hele syv millioner kroner.
Midtjyde vinder million i Lotto: ”Det er ik’ så ringe!”3.10.2022 08:30:00 CEST | Pressemeddelelse
En mand fra det midtjyske troede først, at det var telefonfis, da Danske Spil ringede og fortalte ham, at han havde vundet en million kroner i Lotto: Først da han selv fik tjekket kuponen, kunne han lade sin jyske jubel få frit spil: ”Njarh, det er ik’ så ringe!”
Regnfuld lørdag bød på tre nye millionærer i Lotto2.10.2022 09:05:34 CEST | Pressemeddelelse
De fleste af os oplevede lørdag som endnu en regnfuld efterårsdag, men for tre heldige danskere var det snarere guldregn. Mest guldregn faldt dog over Sydvestjylland, hvor en heldig dansker er vågnet hele 7 millioner kroner rigere her til morgen.
Danske Spil: De ryger i omdans i aften30.9.2022 11:30:00 CEST | Pressemeddelelse
Efter en vaklende start på sæsonen synes oddssætterne hos Danske Spil nu, at de har fået bedre styr på, hvem der har gode chancer for at nå langt i Vild med dans – og hvem der er i farezonen for at ryge ud i næste afsnit.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022